Temeljem članka 67. stavka 1. Zakona o komunalnom gospodarstvu (Narodne novine 68/18, 110/18 i 32/20), članka 30. Statuta Općine Ernestinovo (Službeni glasnik Općine Ernestinovo broj 2/21 i 3/21), te u skladu s Izvješćem o stanju u prostoru (Službeni glasnik Općine Ernestinovo, broj 4/23), Općinsko vijeće Općine Ernestinovo na svojoj \_\_\_\_\_sjednici održanoj \_\_\_\_\_\_prosinca 2024. donosi

**PROGRAM**

**građenja komunalne infrastrukture**

**Općine Ernestinovo za 2025. godinu**

Članak 1.

Ovim programom utvrđuje se komunalna infrastruktura koji će se graditi u 2025. godini, sukladno odredbama Zakona o komunalnom gospodarstvu (Narodne novine broj 68/18, 110/18 i 32/20).

Članak 2.

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa.

Članak 3.

Financiranje građenja i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

- komunalnog doprinosa;

- komunalne naknade;

- iz cijene komunalne usluge;

- iz naknade za koncesiju;

- iz proračuna jedinice lokalne samouprave;

- fondova Europske unije;

- iz ugovora, naknada i drugih izvora propisanih posebnim zakonom i

- donacija.

Članak 4.

Programom iz stavka 1. ovoga članka određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,

2. građevine komunalne infrastrukture koje će se graditi u uređenim dijelovima građevinskog područja

3. građevine komunalne infrastrukture koje će se graditi izvan građevinskog područja

4. postojeće građevine komunalne infrastrukture koje će se rekonstruirati i način rekonstrukcije

5. građevine komunalne infrastrukture koje će se uklanjati.

Članak 5.

Program građenja komunalne infrastrukture za 2024. godinu sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

1. **OPIS POSLOVA S PROCJENOM TROŠKOVA PROJEKTIRANJA, REVIZIJE, GRAĐENJA, PROVEDBE STRUČNOG NADZORA GRAĐENJA I PROVEDBE VOĐENJA PROJEKTA GRAĐENJA KOMUNALNE INFRASTRUKTURE U 2025.**

|  |  |  |
| --- | --- | --- |
| **Red. br.** | **Opis programa** | **Iznos** |
| **1.** | **JAVNE POVRŠINE** |  |
| **1.1.** | **Izgradnja biciklističke infrastrukture u Laslovu** | **1.043.347,28** |
| 1.1.1. | Projektiranje, radovi i provedba rekonstrukcije | 1.008.347,28 |
| 1.1.2. | Stručni nadzor radova | 35.000,00 |
| **1.2.** | **Izgradnja CAGE BALL sportskog centra** | **62.000,00** |
| 1.2.1 | Projektiranje, radovi i provedba rekonstrukcije | 62.000,00 |
| **1.3.** | **Spremište komunalnog pogona** | **180.000,00** |
| 1.3.1. | Projektiranje, radovi i provedba rekonstrukcije | 180.000,00 |
| **1.4.** | **Izgradnja biciklističke infrastrukture- ulica Matije Gupca u Ernestinovu** | **680.000,00** |
| 1.4.1. | Projektiranje, radovi i provedba rekonstrukcije | 660.000,00 |
| 1.4.2. | Stručni nadzor radova | 20.000,00 |
| **1.5.** | **Kreativni dječji centar** | **1.692.000,00** |
| 1.5.1. | Projektiranje, radovi i provedba rekonstrukcije | 1.500.000,00 |
| 1.5.2. | Stručni nadzor radova | 192.000,00 |
| **1.6.** | **Rekonstrukcija ceste u ulici Koče Popovića u Divošu** | **898.000,00** |
| 1.6.1. | Projektiranje, radovi i provedba rekonstrukcije | 893.000,00 |
| 1.6.2. | Stručni nadzor radova | 5.000,00 |
| **1.7.** | **Rekonstrukcija ceste Školska ulica faza II Laslovo** | **140.000,00** |
| 1.7.1. | Projektiranje, radovi i provedba rekonstrukcije |  |
| 1.7.2. | Stručni nadzor radova |  |
| **UKUPNO** |  | **4.695.347,28 €** |

**II. IZVORI FINANCIRANJA**

|  |  |  |
| --- | --- | --- |
| Red.br. | Izvor financiranja | Iznos |
| **1**. | **Pomoći iz državnog proračuna** | **382.336,87** |
| 1.1. | Sredstva fiskalnog izravnanja | 382.336,87 |
| **2.** | **Prihodi za posebne namjene** | **217.000,00** |
| 2.1. | Prihod od zakupa poljoprivrednog zemljišta | 74.500,00 |
| 2.2. | Prihod od koncesije | 7.500,00 |
| 2.3. | Prihod od komunalne naknade | 135.000,00 |
| **3.** | **Kapitalne pomoći** | **3.864.063,94** |
| 3.1. | Kapitalna pomoć iz državnog proračuna | 972.052,94 |
| 3.2. | Kapitalna pomoć iz županijskog proračuna | 335.000,00 |
| 3.3. | Kapitalne pomoći iz EU sredstava | 2.557.011,00 |
| **4.** | **Prihod od prodaje nefinancijske imovine** | **231.946,47** |
| 4.1. | Prihod od prodaje proizvedene dugotrajne imovine | 231.946,47 |
| **UKUPNO** |  | **4.695.347,28 €** |

Članak 6.

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima – provođenje nabave, odabir ponuda i na ugovaranje radova s najpovoljnijim ponuditeljima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

Članak 7.

Ovaj Program objavit će se u Službenom glasniku Općine Ernestinovo, a stupa na snagu 01.01.2025. godine.

KLASA:

URBROJ:

Ernestinovo, prosinca 2024.

PREDSJEDNIK OPĆINSKOG VIJEĆA

Krunoslav Dragičević, v.r.